
ДО ОБЩИНСКИ СЪВЕТ

ГР. НЕСЕБЪР 

ДОКЛАДНА ЗАПИСКА
от Николай Димитров – кмет на Община Несебър 

ОТНОСНО: Участие на Община Несебър в BGRRP-11.022 – Схема за безвъзмезна помощ „Ново поколение местни политики за култура за малки общини“ 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

            Национален фонд „Култура“ публикува Насоки за кандидатстване по процедура за предоставяне на средства на крайни получатели чрез подбор на проектни предложения по схема за безвъзмездна финансова помощ „Ново поколение местни политики за култура за малки общини“. Средствата ще се осигурят от Националния план за възстановяване и устойчивост на Република България. По процедурата ще се стимулират местните политики в областта на културата.
            Специфични цели на процедурата са:

Специфична цел 1- подкрепа за културни оператори, чрез които общината осъществява културните си политики (задължителна, не по-малко от 80% на бюджета по проектното предложение) и 

Специфична цел 2 - подкрепа на общинската администрация за развитие на нови културни политики и инструменти за партньорство в сферата на културното развитие.

            Основни допустими дейности:

          Допустими категории дейности по Специфична цел 1:

· Дейности по разработване и създаване на един или повече нови културни продукти и/или доразвиване и надграждане на вече утвърдени събития и фестивали и/или нова комбинация от съществуващи културни продукти, организирани от общините.
· Дейности по представяне на създадените нови културни продукти пред публика (наем на помещения и техника и др.).
· Дейности по разпространение, реклама и популяризация на представените произведения на територията на общината-кандидат.

· Дейности по застраховка, съхраняване и охрана на произведения на изкуството и техника на мястото на представяне.
· Дейности по адаптация на създадения културен/ни продукт/и в нови формати за различни канали или неконвенционални локации и аудитории с цел разпространение на продукта/продуктите и достигане до нови публики и/или социално изолирани групи.
· Дейности по създаване на дигитално съдържание за разширяване на достъпа до културния/ите продукт/и (мобилни приложения, виртуални турове, дигитални изложби ).
Допустими категории дейности по Специфична цел 2:

1.Дейности свързани с разработването/създаването и прилагането на нови инструменти за развитие и управление на културните политики, в това число и дейности свързани с анализи и проучвания по създаването и развитието.
2. Дейност по трансфер на знания и ноу-хау от други общини на територията на Република България и държавни-членки на ЕС.
            Срок за изпълнение на индивидуалните проекти

            Продължителността на изпълнение на предложението за изпълнение на инвестицията не следва да надвишава 12 месеца. Крайната дата на изпълнение на дейностите по индивидуалните проекти следва да бъде не по-късно от 31.03.2026 г. 
            Община Несебър е допустим кандидат и може да се възползва от възможностите за кандидатстване. Общински фонд „Култура“ ще извършва подбор на културни организации/оператори, които отговарят на изискванията за допустимост, както и на подадените предложения.
           Отпускането на средствата от Общинския фонд „Култура“ ще се случва след подбор на културни оператори по одобрен от Ваша страна механизъм. За целта предлагам на Вашето внимание Механизъм на Община Несебър за селекция и подбор на културни оператори, с който се регламентират реда и условията за финансиране на инициативи в сферата на културата.
           Максималната стойност за финансиране е 200 000 лв, като Общината следва да осигури устойчивост на ниво кандидатстване с решение на общинските съвети за одобряване на най-малко 25% съфинансиране по горецитираната сума. Проектното предложение ще е до 200 000 лв т.е. съфинасирането е на стойност до 50 000 лв. 
           Предвид гореизложеното, на основание чл.17, ал.1, т.5 и чл. 21, ал.1, т.23 и ал.2 от ЗМСМА и чл.60, ал.1 от Административнопроцесуалния кодекс, предлагам на Общински съвет Несебър да приеме следните
РЕШЕНИЯ
1. Дава съгласие, Кметът на Община Несебър да подаде и подпише проектно предложение по процедура BGRRP-11.022 – Схема за безвъзмезна помощ „Ново поколение местни политики за култура за малки общини“;
2. Дава съгласие, че в случай, проектното предложение бъде одобрено, Община Несебър да осигури най-малко 25% съфинансиране от исканото безвъзмездно финансиране;

3. Приема „Механизъм на Община Несебър за селекция и подбор на културни оператори“;

4. Приема годищен културен календар за 2025 година на Община Несебър;

5. Допуска предварително изпълнение по чл. 60, ал. 1 от АПК на решенията с оглед на обстоятелството, че процедурата за подбор на проектни предложения  е с ограничен срок за кандидатстване;
Приложения:
1. „Механизъм на Община Несебър за селекция и подбор на културни оператори“;

2. Годищен културен календар за 2025 година на Община Несебър;
С уважение, 

 НИКОЛАЙ ДИМИТРОВ
 Кмет на Община Несебър

     Изготвил:

     Г. Бабева – директор дирекция ЕНППЕ
